La Llei 10/2007, de 30 de juliol, va crear l'Institut de Seguretat Pública de Catalunya, com a entitat autònoma de caràcter administratiu adscrita al departament competent en matèria de seguretat pública, per donar resposta a tres finalitats essencials: la formació dels diferents col·lectius de seguretat; la creació, gestió, difusió i aplicació dels coneixements tècnics per seleccionar, promoure i desenvolupar els col·lectius de seguretat, i la promoció de l'estudi i la recerca en l'àmbit de la seguretat.
La Llei 10/2007 va crear un únic centre de formació i recerca i va unificar les anteriors Escola de Policia de Catalunya i Escola de Bombers i Protecció Civil de Catalunya.
El Decret 59/2010, d'11 de maig, d'estructuració de l'Institut, el va organitzar en una Subdirecció General de Formació, Selecció i Avaluació i en una Subdirecció General d'Administració i Serveis, més una Àrea de Recerca, Coneixement i Relacions Exteriors.
El Decret 52/2012, de 22 de maig, de reestructuració de l'Institut de Seguretat Pública de Catalunya, va donar resposta al manament institucional del Parlament de Catalunya de preservar el fet diferencial de l'Escola de Policia de Catalunya i de l'Escola de Bombers i Protecció Civil de Catalunya, atesa la realitat diferenciada dels col·lectius de policies i bombers i de les diferents necessitats de formació i especialització, i va determinar l'estructura de l'Institut de Seguretat Pública de Catalunya de la forma següent:
a) L'Escola de Policia de Catalunya, com un òrgan assimilat a subdirecció general.
b) L'Escola de Bombers i Protecció Civil de Catalunya, com un òrgan assimilat a subdirecció general.
d) El Servei de Selecció, Avaluació i Seguiment.
Amb posterioritat a la creació d'aquesta estructura, el Govern de la Generalitat, per l'Acord GOV/98/2013, de 9 de juliol, encomana a l'Institut de Seguretat Pública de Catalunya la impartició d'ensenyaments conduents a l'obtenció de títols universitaris mitjançant l'adscripció a una o diverses universitats públiques.
Mitjançant conveni de 30 de juliol de 2013, l'Institut de Seguretat Pública de Catalunya esdevé un centre adscrit a la Universitat de Barcelona, a l'efecte d'impartir el títol de grau en seguretat.
L'Ordre/ECO/319/2014, de 15 d'octubre, del conseller d'Economia i Coneixement, aprova l'adscripció de l'Institut de Seguretat Pública de Catalunya a la Universitat de Barcelona i la implantació de l'estudi universitari oficial del grau en seguretat.
El grau en seguretat va iniciar el seu primer curs el mes de setembre de 2014.
A més, l'Institut de Seguretat Pública de Catalunya imparteix el màster universitari en direcció estratègica de seguretat i policia, en col·laboració amb la Universitat de Barcelona, i el màster en incendis i protecció civil, en col·laboració amb la Fundació Politècnica de Catalunya.
L'aprovació i l'inici del grau en seguretat, els requeriments a què està obligat l'Institut de Seguretat Pública de Catalunya com a centre universitari adscrit a la Universitat de Barcelona, la impartició de dos màsters universitaris i les futures col·laboracions amb universitats catalanes per donar compliment al que disposa l'Acord GOV/98/2013, fan recomanable modificar l'actual estructura de l'Institut per crear una Subdirecció General de Formació Universitària, Recerca i Gestió del Coneixement.
A més de les funcions que tindrà aquesta nova Subdirecció, s'estima que la rellevància de la formació universitària requereix una representativitat i una legitimitat, que actualment recauen en la Direcció de l'Institut, i per tant es considera necessària la creació d'un òrgan actiu amb rang de subdirecció, dotat de la dimensió i l'autoritat suficients per relacionar-se amb els òrgans directius de les universitats catalanes, per gestionar la formació universitària de l'Institut, i també per impulsar accions de col·laboració i cooperació amb altres centres i institucions de recerca.
Per aquests motius s'estima convenient, d'una banda, mantenir l'organització de l'Institut en dos òrgans de formació diferenciats, l'Escola de Policia de Catalunya i l'Escola de Bombers i Protecció Civil de Catalunya, i de l'altra, crear una Subdirecció General de Formació Universitària, Recerca i Gestió del Coneixement, amb la finalitat d'exercir la direcció de la formació universitària, la recerca, la gestió i difusió del coneixement, així com d'impulsar les tecnologies d'informació i comunicació.
Finalment, els serveis comuns de suport a les dues escoles i a la nova Subdirecció es mantenen unificats en la Subdirecció General d'Administració i Suport Acadèmic i en el Servei de Selecció, Avaluació i Seguiment.
En aquest Servei se suprimeix la Secció d'Avaluació i es distribueixen les seves funcions entre el Servei i la Secció de Seguiment, que passa a anomenar-se Secció d'Avaluació i Seguiment, per tal d'adaptar l'estructura orgànica a la nova dimensió i funcionalitats de l'Institut.
Per tot això, de conformitat amb l'article 23 de la Llei 13/2008, de 5 de novembre, de la presidència de la Generalitat i del Govern; la Llei 26/2010, del 3 d'agost, de règim jurídic i de procediment de les administracions públiques de Catalunya, i la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya;
Corresponen a l'Institut de Seguretat Pública de Catalunya les funcions descrites a l'article 4 de la Llei 10/2007, de 30 de juliol.
De la Direcció de l'Institut en depenen els òrgans següents:
a) L'Escola de Policia de Catalunya.
b) L'Escola de Bombers i Protecció Civil de Catalunya.
d) La Subdirecció General de Formació Universitària, Recerca i Gestió del Coneixement.
e) El Servei de Selecció, Avaluació i Seguiment.
2.1 L'Escola de Policia de Catalunya es defineix com un òrgan assimilat a subdirecció general.
La persona titular d'aquest òrgan rep la denominació de cap de l'Escola de Policia de Catalunya.
2.2 A l'Escola de Policia de Catalunya, en relació amb els cossos de policia de Catalunya i la resta de personal inclòs a l'article 3 de la Llei 10/2007, de 30 de juliol, i en col·laboració amb els centres directius competents en aquestes matèries, li corresponen les funcions següents:
b) Elaborar el Pla anual de formació policial i dirigir i supervisar-ne la implantació, així com dirigir i supervisar la resta de les activitats de formació.
c) Dirigir la definició i la implantació de la detecció de necessitats formatives.
d) Proposar, dissenyar, desenvolupar i supervisar el contingut docent concret de les activitats de formació en matèria de seguretat.
f) Dirigir i supervisar l'avaluació de les activitats de formació, proposar la millora contínua i les modificacions i ampliacions que corresponguin en les activitats de formació en aquest àmbit, i promoure i dirigir les actuacions necessàries per implementar i fomentar la qualitat pedagògica.
g) Elaborar els plans de carrera dels cossos de policia, d'acord amb el que estableix l'article 4.1.k) de la Llei 10/2007, de 30 de juliol.
h) Dirigir i supervisar els processos d'avaluació o examen que s'estableixin per acreditar o no la superació de les activitats de formació en matèria de seguretat.
i) D'acord amb les directrius generals del Departament, impulsar el desenvolupament i la participació en projectes europeus, compartir la innovació formativa de l'Institut amb altres centres formatius policials, tant nacionals com internacionals, i entre els operadors de seguretat, promoure publicacions de caràcter científic, tècnic, formatiu i informatiu, i organitzar activitats de debat i divulgació, en coordinació amb la Subdirecció General de Formació Universitària, Recerca i Gestió del Coneixement.
k) Supervisar el seguiment dels programes de les institucions dedicades a la formació en matèria policial tant en l'àmbit estatal com en l'internacional, amb especial referència als països del nostre entorn geopolític, per tal d'afavorir l'actualització i la innovació dels programes de formació de l'Institut.
l) Col·laborar amb les autoritats del Departament en l'àmbit de les relacions internacionals i assessorar les autoritats del mateix departament i, si escau i així ho demanen, assessorar altres autoritats o òrgans administratius de Catalunya, en matèries de l'àmbit competencial de l'Escola de Policia de Catalunya.
m) Promoure la creació d'una xarxa de coneixement en matèria de seguretat en la qual puguin compartir experiències i coneixements totes les persones que directament o indirectament treballen en l'àmbit de la seguretat.
2.3 De l'Escola de Policia de Catalunya en depenen les unitats següents:
a) L'Àrea d'Instructors de Policia.
b) L'Àrea de Continguts de Formació Policial.
c) El Servei de Formació Policial.
Corresponen a l'Àrea d'Instructors de Policia les funcions següents:
e) Gestionar, controlar i supervisar les galeries de tir, l'armament i la munició de l'Institut de Seguretat Pública de Catalunya.
f) Garantir la seguretat de les persones i de les instal·lacions de l'Institut de Seguretat Pública de Catalunya.
g) Tutoritzar l'alumnat durant les pràctiques que formin part de determinats cursos de formació i fer-ne el seguiment.
Àrea de Continguts de Formació Policial
Corresponen a l'Àrea de Continguts de Formació Policial les funcions següents:
a) Participar en l'elaboració del Pla anual de formació policial.
b) Definir els plans d'estudis i els continguts de la formació policial.
c) Seleccionar i coordinar el professorat corresponent al col·lectiu professional de l'àmbit policial, en col·laboració amb el Servei de Formació Policial.
d) Elaborar el contingut concret de les activitats de formació bàsica, formació per a la promoció i el comandament, formació contínua i formació d'especialització, proposar les modificacions adients d'aquestes activitats i supervisar-ne l'aplicació.
e) Exercir qualsevol altra funció de naturalesa anàloga que li encomanin.
5.1 Al Servei de Formació Policial li corresponen les funcions següents:
a) Definir, dissenyar i implantar els mètodes pedagògics de tota la formació policial.
b) Determinar els criteris de selecció del professorat i participar en la seva selecció en col·laboració amb l'Àrea de Continguts de Formació Policial.
c) Realitzar la gestió i la coordinació acadèmica necessària per al bon desenvolupament de la formació policial, en col·laboració amb la Secció de Secretaria Acadèmica.
5.2 Del Servei de Formació Policial en depèn la Secció de Suport de Formació Policial.
Secció de Suport de Formació Policial
A la Secció de Suport de Formació Policial li corresponen les funcions següents:
a) Col·laborar en el disseny de la proposta del Pla anual de formació policial.
b) Col·laborar en el disseny i la implantació dels mètodes pedagògics de la formació policial.
Escola de Bombers i Protecció Civil de Catalunya
7.1 L'Escola de Bombers i Protecció Civil de Catalunya es defineix com un òrgan assimilat a subdirecció general.
La persona titular d'aquest òrgan rep la denominació de cap de l'Escola de Bombers i Protecció Civil de Catalunya.
7.2 A l'Escola de Bombers i Protecció Civil de Catalunya, en relació amb el personal que integra els serveis de prevenció i extinció d'incendis i de salvaments i la resta de personal inclòs a l'article 3 de la Llei de l'Institut, i en col·laboració amb els centres directius competents en aquestes matèries, li corresponen les funcions següents:
b) Elaborar el Pla anual de formació en riscos, emergències i protecció civil i dirigir i supervisar la seva implantació, així com dirigir i supervisar la resta de les activitats de formació.
c) Dirigir la definició i implantació de la detecció de necessitats formatives.
d) Proposar, dissenyar, desenvolupar i supervisar el contingut docent concret de les activitats de formació en matèria d'emergències i seguretat civil.
f) Dirigir i supervisar l'avaluació de les activitats de formació, proposar la millora contínua i les modificacions i ampliacions que corresponguin en les activitats de formació en aquest àmbit i promoure i dirigir les actuacions necessàries per implementar i fomentar la qualitat pedagògica.
g) Elaborar els plans de carrera del personal de protecció civil i de prevenció i extinció d'incendis i de salvaments, d'acord amb el que estableix l'article 4.1.k) de la Llei 10/2007, de 30 de juliol.
h) Dirigir i supervisar els processos d'avaluació o examen que s'estableixin per acreditar o no la superació de les activitats de formació en matèria d'emergències i seguretat civil.
i) D'acord amb les directrius generals del Departament, impulsar el desenvolupament i la participació en projectes europeus, compartir la innovació formativa de l'Institut amb altres centres formatius en l'àmbit de les emergències i la protecció civil, tant nacionals com internacionals, promoure publicacions de caràcter científic, tècnic, formatiu i informatiu, i organitzar activitats de debat i divulgació, en coordinació amb la Subdirecció General de Formació Universitària, Recerca i Gestió del Coneixement.
k) Supervisar el seguiment dels programes de les institucions dedicades a la formació en matèria de riscos, emergències i protecció civil, tant en l'àmbit estatal com en l'internacional, amb especial referència als països del nostre entorn geopolític, per tal d'afavorir l'actualització i la innovació dels programes de formació de l'Institut.
l) Col·laborar amb les autoritats del Departament en l'àmbit de les relacions internacionals, i assessorar les autoritats del mateix departament i, si escau i així ho demanen, assessorar altres autoritats o òrgans administratius de Catalunya en matèries de l'àmbit competencial de l'Escola de Bombers i Protecció Civil de Catalunya.
m) Promoure la creació d'una xarxa de coneixement en matèria d'emergències, en la qual puguin compartir experiències i coneixements totes les persones que directament o indirectament treballen en l'àmbit de les emergències i la protecció civil.
7.3 De l'Escola de Bombers i Protecció Civil de Catalunya en depenen les unitats següents:
a) L'Àrea d'Instructors i de Continguts en Riscos, Emergències i Protecció Civil.
b) El Servei de Formació en Riscos, Emergències i Protecció Civil.
Àrea d'Instructors i de Continguts en Riscos, Emergències i Protecció Civil
Corresponen a l'Àrea d'Instructors i de Continguts en Riscos, Emergències i Protecció Civil les funcions següents:
e) Participar en l'elaboració del Pla anual de formació en riscos, emergències i protecció civil.
f) Definir els plans d'estudi i els continguts de la formació en riscos, emergències i protecció civil, en col·laboració amb les altres unitats de formació.
g) Seleccionar i coordinar el professorat corresponent al col·lectiu professional de l'àmbit de les emergències, en col·laboració amb les altres unitats de formació.
h) Elaborar el contingut concret de les activitats de formació bàsica, formació per a la promoció i el comandament, formació contínua i formació d'especialització, proposar les modificacions adients d'aquestes activitats i supervisar-ne l'aplicació.
i) Exercir qualsevol altra funció de naturalesa anàloga que li encomanin.
Servei de Formació en Riscos, Emergències i Protecció Civil
9.1 Corresponen al Servei de Formació en Riscos, Emergències i Protecció Civil les funcions següents:
a) Definir, dissenyar i implantar els mètodes pedagògics de la formació en riscos, emergències i protecció civil.
b) Determinar els criteris de selecció del professorat i participar en la seva selecció en col·laboració amb l'Àrea d'Instructors i de Continguts en Riscos, Emergències i Protecció Civil.
c) Gestionar i exercir la coordinació acadèmica necessària per al bon desenvolupament de la formació en riscos, emergències i protecció civil, en col·laboració amb la Secció de Secretaria Acadèmica.
9.2 Del Servei de Formació en Riscos, Emergències i Protecció Civil en depenen les unitats següents:
a) La Secció de Suport de Formació de Bombers.
b) La Secció de Suport de Formació en Protecció Civil.
Secció de Suport de Formació de Bombers
A la Secció de Suport de Formació de Bombers li corresponen les funcions següents:
a) Col·laborar en el disseny de la proposta del Pla anual de formació dels col·lectius professionals de prevenció i extinció d'incendis i salvaments.
Secció de Suport de Formació en Protecció Civil
A la Secció de Suport de Formació en Protecció Civil li corresponen les funcions següents:
a) Col·laborar en el disseny de la proposta del Pla anual de formació dels col·lectius professionals de protecció civil.
Subdirecció General d'Administració i Suport Acadèmic
12.1 La Subdirecció General d'Administració i Suport Acadèmic exerceix les funcions següents:
a) Dirigir i supervisar les funcions d'administració i gestió dels serveis generals i règim interior, i dels recursos humans i materials de l'Institut.
b) Dirigir i coordinar l'elaboració de l'avantprojecte de pressupost, la contractació, la gestió patrimonial, els convenis amb altres administracions o entitats i els expedients de despesa.
c) Dirigir i supervisar la tresoreria, planificar els pagaments i les previsions d'ingressos.
d) Dirigir i prestar l'assistència jurídica als òrgans de l'Institut, en coordinació amb l'Assessoria Jurídica del Departament d'Interior.
Elaborar i preparar per a la seva tramitació les disposicions reglamentàries de l'entitat i coordinar les propostes de resolució sobre els recursos i reclamacions administratives.
e) Coordinar els expedients de responsabilitat patrimonial.
f) Dirigir, coordinar i impulsar, en coordinació amb la Secretaria General del Departament, les actuacions i els programes adreçats a la millora i modernització de l'Administració que afectin l'Institut.
g) Dirigir, coordinar i supervisar la implementació i el manteniment de les tecnologies de la informació i la comunicació (TIC).
h) Dirigir les actuacions en matèria de riscos laborals i medicina preventiva.
i) Dirigir la gestió econòmica i administrativa de les activitats de formació.
j) Coordinar l'activitat estadística i les publicacions.
k) Exercir la coordinació tècnica dels processos de reconeixement acadèmic de la formació impartida als cossos de policia i bombers de les institucions públiques de Catalunya amb les autoritats educatives i universitàries.
l) Dirigir els processos de convalidació, homologació o reconeixement de programes formatius realitzats per altres entitats al Pla d'estudis de l'Institut.
m) Exercir qualsevol altra funció de naturalesa anàloga que li encomanin.
12.2 De la Subdirecció General d'Administració i Suport Acadèmic en depenen les unitats següents:
a) El Servei de Gestió Econòmica i Administrativa.
b) La Secció de Secretaria Acadèmica.
Servei de Gestió Econòmica i Administrativa
13.1 Al Servei de Gestió Econòmica i Administrativa li corresponen les funcions següents:
a) Coordinar i supervisar la gestió i administració del personal de l'Institut.
b) Coordinar i supervisar la proposta d'avantprojecte de pressupost de l'Institut i supervisar l'administració i l'execució d'aquest pressupost.
c) Dissenyar i coordinar els processos relacionats amb la gestió administrativa, els serveis generals i el règim interior.
d) Coordinar l'elaboració i la tramitació dels expedients de contractació que siguin competència de l'Institut.
e) Supervisar els expedients amb contingut econòmic, controlar la comptabilitat pressupostària, extrapressupostària i analítica, així com supervisar la confecció de les liquidacions del pressupost i la presentació dels comptes anuals.
f) Supervisar i controlar els ingressos propis de l'Institut, supervisar l'habilitació i la recaptació per la via de constrenyiment.
g) Supervisar la gestió de la tresoreria, la planificació dels pagaments i les previsions d'ingressos.
h) Coordinar la gestió del patrimoni i el manteniment de les infraestructures, les instal·lacions i els equipaments.
i) Supervisar la implantació de les aplicacions informàtiques corporatives, dels projectes informàtics propis i la promoció de l'ús de les noves tecnologies, així com coordinar el funcionament i el manteniment de l'equipament informàtic i de comunicacions i planificar-ne el desenvolupament d'acord amb les necessitats dels serveis.
j) Dissenyar la implantació de propostes organitzatives, racionalització i simplificació de procediments administratius i programes interdepartamentals.
k) Coordinar i avaluar la implantació de mesures preventives en matèria de riscos laborals i col·laborar en la definició i implantació de les polítiques departamentals en matèria de seguretat i salut laborals.
l) Supervisar i coordinar el funcionament del servei d'allotjament de la residència d'alumnes i administrar-ne els recursos.
m) Coordinar i supervisar l'arxiu documental de l'Institut.
13.2 Del Servei de Gestió Econòmica i Administrativa en depenen les unitats següents:
a) La Secció de Personal i Règim Interior.
b) La Secció de Manteniment i Subministraments.
c) La Secció de Contractació i Gestió Pressupostària.
Secció de Personal i Règim Interior
A la Secció de Personal i Règim Interior li corresponen les funcions següents:
a) Elaborar la nòmina i supervisar els procediments de la Seguretat Social i altres règims de previsió social que són d'aplicació al personal de l'Institut.
b) Tramitar els expedients de situacions administratives, permisos, llicències, vacances, reconeixement de serveis previs, venciment de triennis, reconeixement de grau personal, provisió de llocs de treball, certificacions i altres incidències del personal.
c) Modificar i actualitzar la relació de llocs de treball i gestionar els expedients de contractació de personal laboral i de nomenament de personal interí de l'Institut.
d) Gestionar els expedients de formació i les convocatòries de provisió i selecció de personal de l'Institut.
e) Col·laborar en l'elaboració de l'avantprojecte del capítol 1 del pressupost de l'Institut i fer-ne el seguiment pressupostari.
f) Gestionar els assumptes corresponents al règim interior, informació i registre i atenció al públic.
g) Elaborar informes i propostes de resolució relatives a reclamacions i recursos administratius en matèria de personal propi de l'Institut.
h) Gestionar el servei d'allotjament de la residència d'alumnes.
i) Col·laborar amb el personal tècnic de prevenció del Departament en la identificació dels riscos laborals i la proposta de mesures pal·liatives en l'àmbit de l'Institut.
j) Gestionar la implantació del pla d'emergència de l'Institut i totes les accions relacionades amb les condicions de treball del personal.
k) Gestionar l'arxiu documental de l'Institut d'acord amb les directrius establertes pel Departament.
Secció de Manteniment i Subministraments
A la Secció de Manteniment i Subministraments li corresponen les funcions següents:
a) Planificar i controlar les tasques de conservació regular i manteniment preventiu de les instal·lacions, els equipaments i els utillatges.
b) Confeccionar anualment un pla director de manteniment de l'immobilitzat, amb propostes de desenvolupament de millores preventives.
c) Elaborar i actualitzar periòdicament l'inventari de béns mobles i immobles.
d) Elaborar periòdicament informes de control sobre l'estat actualitzat de les instal·lacions.
e) Planificar i gestionar, d'acord amb les necessitats dels serveis, l'adquisició de béns i serveis per al funcionament normal de les activitats de l'Institut.
f) Elaborar els plecs tècnics per a la contractació administrativa de les obres, els subministraments i els serveis generals de l'Institut.
g) Gestionar l'execució de la contractació de béns corrents i de serveis, obres i inversions.
h) Proposar actuacions de millora, racionalització i optimització de les instal·lacions i els equipaments de l'Institut.
i) Executar les actuacions necessàries per a la implantació dels plans d'emergència i les millores corresponents a mesures de seguretat i salut laboral.
Secció de Contractació i Gestió Pressupostària
A la Secció de Contractació i Gestió Pressupostària li corresponen les funcions següents:
a) Gestionar i tramitar els expedients de contractació administrativa i les designacions per a la contractació del professorat.
b) Elaborar els plecs de clàusules administratives, participar en les meses de contractació i elaborar els informes en matèria de contractació administrativa.
c) Prestar assessorament i suport en matèria de contractació administrativa a les diferents unitats.
d) Tramitar els expedients relatius a l'adquisició, la cessió o l'arrendament de béns immobles.
e) Gestionar i mantenir les pòlisses d'assegurances.
f) Tramitar les convocatòries de subvencions promogudes per l'Institut.
g) Revisar i preparar la documentació necessària per elaborar l'avantprojecte de pressupost de l'Institut.
h) Gestionar el pressupost anual de l'organisme i les variacions de crèdit, així com elaborar i tramitar els documents comptables i gestionar els expedients amb contingut econòmic, tant d'ingressos com de despeses, la comptabilitat pressupostària, extrapressupostària i analítica, i preparar les liquidacions del pressupost.
i) Gestionar l'habilitació de l'Institut, justificar els fons rebuts i les reposicions periòdiques i esporàdiques i controlar la recaptació per via de constrenyiment.
j) Controlar la gestió de la tresoreria i fer el seguiment dels saldos de les entitats financeres.
k) Elaborar els informes necessaris per al seguiment de l'execució de les despeses.
A la Secció de Secretaria Acadèmica li corresponen les funcions següents:
a) Donar suport a l'Escola de Policia de Catalunya i a l'Escola de Bombers i Protecció Civil de Catalunya en la gestió administrativa de les activitats de formació.
b) Mantenir i actualitzar els expedients acadèmics de l'Institut.
c) Gestionar la normalització i l'edició de la documentació d'ús docent, d'acord amb les instruccions del cap de l'Escola de Policia de Catalunya i del cap de l'Escola de Bombers i Protecció Civil de Catalunya.
d) Elaborar informes estadístics relacionats amb l'activitat formativa, incorporant la perspectiva de gènere quan les variables ho admetin.
e) Elaborar i lliurar els certificats acreditatius de les activitats de formació i registrar els diplomes.
f) Gestionar els expedients de convalidació, homologació o reconeixement de programes de formació al Pla d'estudis de l'Institut.
g) Gestionar l'ús dels mitjans materials necessaris per dur a terme les activitats de formació.
Subdirecció General de Formació Universitària, Recerca i Gestió del Coneixement
A la Subdirecció General de Formació Universitària, Recerca i Gestió del Coneixement li corresponen les funcions següents:
a) Proposar directrius i elaborar criteris tècnics per al desenvolupament de les polítiques de formació universitària i de les activitats de recerca, de debat i divulgació, d'innovació i publicacions que s'hi relacionen.
b) Coordinar la implantació de plans de formació universitària per al desenvolupament de la carrera professional dels col·lectius de la seguretat, els riscos i les emergències.
c) Promoure i organitzar la col·laboració amb les diferents universitats catalanes per implementar programes d'ensenyament superior, recerca i innovació en l'àmbit de la seguretat i les emergències.
d) Coordinar els estudis i les propostes tècniques per a l'homologació o el reconeixement d'estudis universitaris per l'Institut.
e) Dirigir el sistema de gestió acadèmica de la formació universitària de l'Institut.
f) Elaborar propostes de remuneració del professorat i dels col·laboradors experts en l'àmbit universitari i dels preus d'inscripció a les activitats universitàries pròpies de l'Institut.
g) Establir els perfils del personal docent i investigador de les activitats de formació, proposar-ne la designació i conformar la realització dels serveis prestats.
h) Dirigir les publicacions de caràcter científic i tècnic, formatiu i informatiu, relacionades amb l'àmbit de la seguretat i les emergències.
i) Dirigir les accions de col·laboració i cooperació amb institucions, centres i establiments docents i de recerca, d'àmbit nacional i internacional, i l'execució dels projectes que en derivin.
j) Impulsar accions formatives que fomentin el desenvolupament del lideratge transformacional dels membres dels cossos de seguretat i d'emergències.
k) Dirigir la implantació dels procediments per a l'adquisició de competències de direcció, lideratge i comunicació dels comandaments dels cossos de seguretat i de les emergències.
l) Impulsar el disseny i la implantació de nous projectes formatius, amb la integració de les tecnologies de la informació i la comunicació i consolidar l'aprenentatge electrònic.
m) Dirigir la difusió institucional, les comunicacions i les publicacions de l'Institut.
n) Coordinar els recursos i serveis del Centre de Coneixement de la Seguretat de l'Institut de Seguretat Pública de Catalunya, d'acord amb les necessitats de la institució i amb l'objectiu de facilitar la promoció de l'estudi i la recerca en l'àmbit de la seguretat.
o) Impulsar la col·laboració amb empreses i institucions per a la creació i la transferència del coneixement en seguretat.
p) Exercir qualsevol altra funció de naturalesa anàloga que li encomanin.
Servei de Selecció, Avaluació i Seguiment
19.1 Al Servei de Selecció, Avaluació i Seguiment li corresponen les funcions següents:
a) Promoure els estudis i projectes per definir els programes, els continguts i l'estructura dels processos selectius dels cossos i el personal afectat per l'àmbit d'actuació definit a l'article 3 de la Llei 10/2007, de 30 de juliol, que incorporin la perspectiva de gènere en la seva elaboració.
b) Promoure i coordinar els estudis i projectes per definir les competències, els perfils professionals i els mètodes de selecció i avaluació per a l'accés i la promoció als cossos i als col·lectius específics del personal afectat per l'àmbit d'actuació definit a l'article 3 de la Llei 10/2007, de 30 de juliol, que incorporin la perspectiva de gènere en la seva elaboració.
c) Impulsar i desenvolupar els estudis destinats a definir els protocols d'avaluació per dur una arma de foc i participar en l'elaboració dels projectes destinats a fixar normatives específiques per a l'aplicació d'aquests protocols d'avaluació.
d) Impulsar i articular xarxes organitzatives amb les administracions o centres directius competents per coordinar l'aplicació dels protocols d'avaluació per dur una arma de foc i donar-los el suport tècnic corresponent.
e) Planificar i supervisar el suport que es presta als cossos de policia i al personal de protecció civil i d'extinció d'incendis i de salvaments en els processos de selecció i en l'assessorament per a l'avaluació de les pràctiques policials incloses en aquests processos selectius.
f) Coordinar la participació de l'Institut en els òrgans de selecció dels cossos de policia de Catalunya i de les estructures professionals del personal de protecció civil i de prevenció i extinció d'incendis i de salvaments.
g) Coordinar les activitats de formació dels representants de l'Institut als tribunals d'oposició convocats per dur a terme els processos selectius dels cossos de policia de Catalunya i de les estructures professionals del personal de protecció civil i de prevenció i extinció d'incendis i de salvaments, en l'àmbit de les seves funcions específiques.
h) Establir i aplicar els criteris de selecció i de designació dels representants de l'Institut en els òrgans de selecció, i procurar que aquests tendeixin a assolir la representació equilibrada de dones i homes.
i) Impulsar i organitzar les activitats de difusió entre les parts interlocutores en matèria d'instruments i de mètodes de selecció adients per als col·lectius professionals específics.
j) Proposar i coordinar l'aplicació de les metodologies de desenvolupament i d'avaluació del perfil de competències clau tant per a l'accés com per al comandament, i les pròpies de cada especialitat, en el marc dels cursos selectius corresponents per als cossos i col·lectius professionals específics.
k) Coordinar i gestionar, mitjançant acords o convenis de col·laboració, els encàrrecs de consultoria o assessorament als centres o unitats que els sol·licitin sobre les metodologies i els instruments de selecció.
19.2 Les funcions descrites a les lletres a), b), c) i d) anteriors s'han d'exercir en coordinació i col·laboració amb els òrgans dels departaments competents en aquestes matèries.
19.3 Del Servei de Selecció, Avaluació i Seguiment en depèn la Secció d'Avaluació i Seguiment.
A la Secció d'Avaluació i Seguiment li corresponen les funcions següents:
a) Realitzar i executar l'avaluació del perfil de competències clau de l'alumnat dels cursos de formació bàsica per a l'accés als cossos de policia de Catalunya i al personal de prevenció i extinció d'incendis i salvaments.
b) Dissenyar i coordinar les activitats d'avaluació, el contingut i el desenvolupament de la unitat formativa del curs de formació bàsica que té per finalitat l'aprenentatge i l'adquisició de les competències clau, conjuntament amb l'Àrea d'Instructors de Policia.
c) Elaborar i validar els instruments d'observació i registre del seguiment i l'avaluació del perfil competencial per als diversos col·lectius professionals d'aplicació, i per a l'avaluació de l'alumnat en període de pràctiques en les organitzacions policials de referència.
d) Participar en el disseny i coordinar l'aplicació dels programes informàtics de registre, arxivament i avaluació del perfil competencial per als diversos col·lectius professionals d'aplicació.
e) Supervisar l'activitat d'avaluació que realitza el personal docent i formador sobre el perfil de competències clau i establir el pla de formació en aquest àmbit.
f) Definir, conjuntament amb l'Àrea d'Instructors de Policia i l'Àrea d'Instructors i de Continguts en Riscos, Emergències i Protecció Civil, el sistema d'acció tutorial dels cursos d'accés.
g) Prestar suport i assessorament tècnic als altres col·lectius professionals inclosos en la Llei 10/2007, de 30 de juliol, en els programes d'avaluació competencial dels cursos selectius d'accés.
h) Planificar, gestionar i supervisar el suport tècnic per a l'avaluació de les condicions psicològiques per a l'ús de les armes de foc dels cossos de policia de Catalunya.
i) Prestar la col·laboració, l'assistència tècnica i el suport material i tècnic a les administracions i als òrgans de selecció en l'organització i la gestió de les proves i dels processos de selecció.
D'acord amb l'estructura que regula aquest Decret, se suprimeix l'òrgan següent de l'estructura anterior establerta al Decret 52/2012, de 22 de maig: Secció d'Avaluació.
Es modifica la denominació dels òrgans fins ara existents de l'estructura anterior establerta al Decret 52/2012, de 22 de maig, amb les funcions que estableix aquest Decret, en el sentit següent:
El Servei de Formació en Riscos i Emergències passa a denominar-se Servei de Formació en Riscos, Emergències i Protecció Civil.
La Secció de Contractació passa a denominar-se Secció de Contractació i Gestió Pressupostària.
La Secció de Formació en Protecció Civil passa a denominar-se Secció de Suport de Formació en Protecció Civil.
La Secció de Seguiment passa a denominar-se Secció d'Avaluació i Seguiment.
Les persones que ocupen els llocs de treball o els llocs de comandament de les unitats afectades per aquest Decret seguiran exercint les funcions respectives mentre no es proveeixin o s'adaptin els llocs de treball corresponents d'acord amb l'estructura establerta.
Les persones funcionàries i la resta del personal adscrit a l'Institut de Seguretat Pública de Catalunya que resultin afectats per les modificacions orgàniques d'aquest Decret continuaran percebent la totalitat de les seves retribucions amb càrrec als crèdits als quals s'imputaven, fins que s'adoptin les disposicions de desplegament i pressupostàries corresponents.
Queda derogat el Decret 52/2012, de 22 de maig, de reestructuració de l'Institut de Seguretat Pública de Catalunya.